ক্রিয়েটিভ কমন্স লাইসেন্স
ক্রিয়েটিভ কমন্স (সিসি) লাইসেন্স হল এমন কিছু পাবলিক কপিরাইট লাইসেন্সের সমষ্টি, যা অন্য কোনো কপিরাইটযুক্ত কাজের মুক্ত বিতরণ সক্ষম করে। একটি সিসি লাইসেন্স ব্যবহারের মাধ্যমে লেখক তার তৈরিকৃত কাজ/লেখা অন্যকে ব্যবহার, শেয়ার করার অধিকার, এবং তার মূল কাজের উপর ভিত্তি করে নতুন কিছু নির্মাণের অধিকার প্রদান করে। সিসি একজন লেখককে নমনীয়তা উপলব্ধ করতে সক্ষম (উদাহরণ স্বরূপ, তারা কেবলমাত্র নিজের কাজের অ-বাণিজ্যিক ব্যবহারের অনুমতি প্রদান করতে পারে)। বিভিন্ন ধরনের সিসি লাইসেন্স রয়েছে। লাইসেন্সসমূহ বিভিন্ন সংযোজনের উপর ভিত্তি করে পৃথকৃত হয় যা মূলত বিতরণের শর্ত সংবলিত শর্ত। যা প্রাথমিকভাবে ২০০১ সালে প্রতিষ্ঠিত মার্কিন অলাভজনক সংগঠন ক্রিয়েটিভ কমন্স কর্তৃক ডিসেম্বর ১৬, ২০০২ সালে প্রকাশিত হয়। বর্তমানে লাইসেন্স স্যুটের ১.০ থেকে ৪.০ সংখ্যাযুক্ত পাঁচটি সংস্করণ রয়েছে। জুলাই ২০১৭-এর হিসাব অনুযায়ী[হালনাগাদ], ৪.০ লাইসেন্স স্যুটটি বর্তমানে সর্বশেষ স্যুট।